title: Η επίδραση της Συγχρονικής Μουσικής στην Λειτουργική Πλευρικότητα των κάτω άκρων αθλητών ποδοσφαίρου: Πιλοτική Μελέτη
title: The effect of Synchronous Music on Functional Laterality of the lower limbs in football athletes: A Pilot Study
titleType: AlternativeTitle
Creators: name: Μυλωνάκη, Νίκη
Publisher: name: Πανεπιστήμιο Δυτικής Αττικής
Year: 2022
Subjects: Κάτω άκρα
Συγχρονική μουσική
Λειτουργική πλευρικότητα
Αθλητές ποδοσφαίρου

description: Η κυριαρχία της μιας πλευράς του σώματος συμπεριλαμβανομένου της όρασης και της ακοής σε καθημερινές λειτουργίες αποτελεί επιστημονικά τεκμηριωμένη διαπίστωση. Στον αθλητισμό και συγκεκριμένα στο άθλημα του ποδοσφαίρου παρουσιάζονται προσαρμογές στην μυοσκελετική δομή των κάτω άκρων και αναφέρονται ως τάσεις πλευριώσεων. Η πιθανή συμμετρία είναι επιθυμητή κυρίως για την μεγιστοποίηση της απόδοσης, την βελτίωση της προσοχής και της συγκέντρωσης και πρόληψη τραυματισμών. Λαμβάνοντας υπόψη τις μέχρι σήμερα θεωρίες που έχουν διατυπωθεί για την επεξήγηση των πλευριώσεων απορρέει το ερευνητικό ερώτημα, αν η μουσική ως εξωτερικό ερέθισμα επιδρά θετικά στην μεικτή πλευρίωση των κάτω άκρων. Σκοπό της παρούσας πιλοτικής μελέτης αποτέλεσε η διερεύνηση της αλληλεπίδρασης μεταξύ ρυθμικού συγχρονικού ήχου και λειτουργικής πλευρικότητας κάτω άκρων. Η παρούσα μελέτη εκτελέστηκε με τη μέθοδο της σκόπιμης δειγματοληψίας. Συμμετείχαν 30 ερασιτέχνες υγιείς άνδρες αθλητές ποδοσφαίρου ηλικίας 19-36 ετών, που διαχωρίστηκαν σε δύο ομάδες (1η και 2η, Ν=15), οι οποίοι αξιολογήθηκαν ως προς την υποκειμενική λειτουργική πλευρίωση μέσω του ερωτηματολογίου WFQR (Waterloo ερωτηματολόγιο πλευρίωσης κάτω άκρων αναθεωρημένο) και ως προς την αντικειμενική, διαμέσου εκτέλεσης 10 δραστηριοτήτων όπως επίσης εμπεριέχονταν στο WFQR, σε δύο φάσεις πριν και 2 εβδομάδες μετά την εφαρμογή παρέμβασης. Ακολούθησε μουσική παρέμβαση ταυτόχρονα με την εκτέλεση δυναμικής άσκησης ισορροπίας για την 2η ομάδα και μόνο η δυναμική άσκηση ισορροπίας για τη 1η. Για την σύγκριση των ποσοτικών μεταβλητών της υποκειμενικής και της αντικειμενικής αξιολόγησης μεταξύ των δυο ομάδων μετά την παρέμβαση έγινε στατιστική ανάλυση με τη δοκιμασία Independent Samples test, και παρουσιάστηκε στατιστικά σημαντική διαφορά στην Υποκειμενική αξιολόγηση (p=0,031, p≤0,05) για την 2η ομάδα που έλαβε τη μουσική παρέμβαση σε σύγκριση με την 1η ομάδα και μη σημαντική στατιστικά διαφορά στην Αντικειμενική αξιολόγηση ανάμεσα στις δύο ομάδες (p=0,098, p&gt;0,05). Συμπερασματικά η εφαρμογή συγχρονικής μουσικής επίδρασε θετικά στην επίτευξη μεικτής λειτουργικής πλευρικότητας όσον αφορά στην υποκειμενική αξιολόγηση, ενώ δεν παρατηρήθηκε στατιστικά σημαντική διαφορά ως προς τα αποτελέσματα της αντικειμενικής αξιολόγησης. Προτείνεται μελλοντική μελέτη διαμέσου ποιοτικής και ποσοτικής έρευνας με σκοπό την περαιτέρω διερεύνηση της επίδρασης ακουστικής παρέμβασης στην λειτουργική πλευρικότητα των κάτω άκρων, με απώτερο σκοπό την κλινική εφαρμογή συμπληρωματικών μεθόδων, όπως η μουσικοθεραπεία, στην ενίσχυση του τομέα της αποκατάστασης, της αξιολόγησης, πρόγνωσης και πρόληψης τραυματισμών καθώς και στη βελτίωση της αποδοτικότητας αθλητών. Λέξεις κλειδιά: συγχρονική μουσική, κάτω άκρα, ποδόσφαιρο, αθλητές, λειτουργική πλευρικότητα.